
תצהיר


אני הח"מ, נועם טרקין, נושא ת.ז. 015812662 לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר בזאת כדלקמן:

1. הנני עושה תצהירי זה כתצהיר במסגרת הליך ע"נ 50040-11-22 בבית משפט השלום בבאר שבע בשבתו כועדה לערעורים עפ"י חוק הנכים.

2. אני יליד 25/2/1966 ועובד משנת 1998 בשרות בתי הסוהר.

3. אני משמש בתפקיד לוגיסטי ואני רואה בעבודתי שליחות ושרות. זו לא עבודה קלה והסביבה קשה ולעיתים מאוד מאתגרת ואף מפחידה, אבל, כאחד שעלה ארצה אחרי שנים של ציפיה אני רואה בעבודתי שליחות ואני גאה לשרת את המדינה.

4. בתאריך 12/12/2016 במתקן גבעון שם אני משרת, התכופפתי להתיישב על הכיסא שהיה כמה סנטימטרים מאחור ואני נפלתי אחורה ונפגעתי בעמוד השדרה ובראש.

5. הייתי המום וכאוב, הרגשתי כאבים עזים, בעיקר בגב התחתון וחששתי מאוד אולי שברתי משהו, נבדקתי ע"י רופא השב"ס  אשר ביקש שאתפנה להיבדק במיון. לאחר ביצוע מספר בדיקות, בין היתר, על מנת לשלול שברים וזעזוע מוח שוחררתי לביתי כשאני צולע בהמלצה למנוחה, נטילת משככי כאבים וקירור מקומי ומעקב רפואי בהתאם לצורך.

6. הגעתי הביתה והייתי מאוד כאוב, לקחתי משככי כאבים ונחתי. בחלוף מספר שעות לקחתי שוב ולבסוף נרדמתי. למחרת קמתי בבוקר והרגשתי החמרה של הכאבים, פניתי לרופאת המשפחה שהפנתה אותי לבדיקת אורתופד ואמרה לי לשהות במנוחה ושהוארכה לשבועיים

7. בעבר היו לי מקרים בהם נחבלתי בגב, הייתי מעורב בתאונת דרכים ובין היתר נפגעתי בגב, היו לי מקרים של כאב גב ולצערי אני יודע שזה משהו שסובלים ממנו. זה לא כמו שבר ששמים גבס מחכים שירד ואז מתחילים להפעיל את האיבר השבור לאט לאט. גב וככה גם הסבירו לי הרופאים לאורך השנים, זה משהו מורכב ואם לא חייבים לא מנתחים.

8. בתחושה הזאת הייתי, אמרתי לעצמי הכאבים שעכשיו יחלפו ויחלשו כפי שקרה בעבר. בלית ברירה חזרתי לעבודה, אני צריך לפרנס את משפחתי ולהיות בבית זה דבר שאני לא יכול להרשות לעצמי. אמרתי לעצמי פעם אחר פעם את מה שאמרו לי בעבר, תעשה תרגילים לחיזוק השרירים, תיקח משככי כאבים ואל תאמץ את הגב. 

9. לא כמו בעבר, הכאבים לא חלפו, הכאבים הלכו והחמירו. זה מאוד הלחיץ אותי והתווספו חרדות. לאחר תקופה הבנתי שאין לי ברירה ושאני חייב ללכת לטפל בעצמי. שמעתי על מקרים שדברים כאלה החמירו למצבים מאוד מאוד קשים עם הגבלה קשה בתפקוד ונלחצתי. הכאבים הלכו וגברו ובין היתר הקרינו לרגליים וזה העלה את הלחץ. אני לא יכול שלא לעבוד, גם מבחינת המשפחה וגם מבחינת העיסוק שלי.

10. טופלתי בקופת החולים ונאמר לי שיש לי הגבלה בתנועות של הגב וזה מצריך בדיקות וטיפולי פיזיותרפיה. עשיתי את כל מה שביקשו הרופאים מצאתי את עצמי עובר צילומים, מבצע תרגילי פיזיותרפיה ותרגול בבית כפי שלימדו אותי, הולך לרופאים אליהם שולחים אותי. 

11. לא חשבתי שאצטרך לראות כל כך הרבה רופאים, מרפאות, צילומים מסוגים שונים, בתי חולים, לא חשבתי שאזדקק לבצע כל כך הרבה בדיקות אבל לא ויתרתי לעצמי ועל אף הקושי והכאב שיש בזה עשיתי ופעלתי כפי שביקשו ממני הרופאים.

12. בשלב מסויים נאמר לי כי בגלל שהכאבים לא חולפים ואין הטבה אני צריך להיבדק ע"י רופא כאב ורופא תעסוקתי שאמרו שאני יכול להמשיך בעבודה אבל אני חייב להימנע מהרמת משאות ולא לעבוד יותר מהרגיל כולל תורנויות.

13. במקביל התחלתי לקבל טיפול לשיכוך כאבים באשפוז באמצעות הזרקה. זה מאוד מאוד כואב אבל עוזר לתקופה מסויימת. אחרי ההזרקה יש תקופה של השבתה וחוסר יכולת לתפקד אבל זה כמו חמצן שנותן לך לנשום זמן. 

14. לצערי אני ממשיך כל הזמן ולא רואה את הסוף, אני עשיתי טיפולי רפואה משלימה שהפנו אותי, הידרותרפיה, אני נזקק לבדיקות נוספות, לקחת תרופות ואשפוז וזריקות כל תקופה. זה מאוד מגביל ואני נמצא במצב שאני מתקשה להמשיך ללכת ולבצע את הבדיקות אבל הכאבים מהם אני סובל וההשפעה על התפקוד שלי ביום יום לא משאירים לי ברירה. 

15. אני מתקשה בדברים שלא התקשתי בהם בעבר, ישיבה ממושכת, הליכה, אפילו לישון בלילה רצוף זה דברים שקשים לי ואני לוקח תרופות כדי שיכאב לי כמה שפחות. למזלי מתחשבים בי בעבודה וגם בגילי ובסיטואציה שלי אבל אני לא יודע מה היה קורה אם הייתי עובד במקום אחר ואני מאוד חושש מה יהיה אחרי הפרישה. 

16. אני סובל מאז המקרה מכאבים שהולכים ומתגברים דבר שממנו לא סבלתי בעבר. גם הכאבים שסבלתי מהם בעבר היו כאלה שלא השפיעו על התפקוד שלי.

17. יש ימים ותקופות בהם הכאבים מאוד חזקים וממש מגבילים ויש תקופות בהן ניתן לתפקד עם כאב. אני באמת לא יודע לפי מה זה קורה, אני יודע להגיד היום שאחרי מאמץ זה כואב הרבה יותר ודברים שעשיתי בעבר כמו עמידה, ישיבה והליכות ממושכות הם דברים שאני לא יכול לעשות כיום כפי שעשיתי בעבר. אני מאוד מנסה ורוצה אבל זה לא מה שהיה.

18.  המצב היום בו אני צריך לראות רופאים ולעבור טיפולים אחרי טיפולים הוא מאז המקרה ואני מקווה ומאמין כי הדברים האלה שאני אומר יקבלו ביטוי ויתחשבו בכך במתן החלטה.

הנני מצהיר כי זהו שמי, זו חתימתי ותוכן תצהירי אמת.


			                    		                                  ______________      
נועם טרקין






אישור

הנני מאשר כי ביום 30.7.23 הופיע בפני, עו"ד אריאל פרייברג, במשרדי ברחוב אבא הלל 7, ברמת גן, מר נועם טרקין, המוכר לי באופן אישי, ולאחר שהוזהר כי עליו להצהיר את האמת וכי יהיה צפוי לעונשים הקבועים בחוק אם לא יעשה כן, אישר את נכונות הצהרתו וחתם עליה.




								 	            _________________
										אריאל פרייברג, עו"ד
